Sverige og hele Norden bispedømme

Sverige og hele Norden greskortodokse bispedømme er det gresk-ortodokse bispedømmet som er ansvarlig for Danmark, Island, Norge og Sverige. Det har sitt sete i Stockholm og er underlagt den økumeniske patriark i Konstantinopel. Den nåværende Biskopen er Kleopas Strongylis (siden 2014) og bærer tittelen metropolitt av Stockholm og hele Norden, eksark av Nord-Europa. Bispedømmet har én menighet i Danmark (København), ingen menigheter på Island, én menighet i Norge (Oslo) og fire menigheter i Sverige (Göteborg, Malmö, Stockholm og Uppsala). Finland er ikke en del av bispedømmet, siden Finland historisk sett har sognet til Moskva-patriarkatet og i dag til den finsk-ortodokse kirke. Bispedømmet ble grunnlagt i 1969. Frem til da hadde Island, Norge og Sverige sognet til Thyateira og Storbritannia erkebispedømme, mens Danmark fra 1963 til 1969 hadde hørt til Tyskland og Sentral-Europa erkebispedømme.

 Eksterne lenker 
 Den gresk-ortodokse kirke i Norge

Kategori:Ortodokse bispedømmer
Kategori:Den ortodokse kirke i Konstantinopel
Kategori:Ortodoks kristendom i Sverige
Kategori:Ortodoks kristendom i Norge
Kategori:Stockholm